
Pečiatka školy/ ŠKD                            riaditeľ školy / ŠKD

1 CHARAKTERISTIKA ŠKOLSKÉHO KLUBU DETÍ (ďalej iba ŠKD) 

Naše ŠKD nie je iba pokračovaním školského vzdelávania. Nechceme byť iba „servisom“ pre deti. 
Škola sídli v historickej budove kláštora piaristov i v novších pristavaných priestoroch. Priestory historickej budovy vytvárajú veľmi príjemnú komornú atmosféru a sú spojené s Piaristickým kostolom Najsvätejšej Trojice, ktorý je národnou kultúrnou pamiatkou s jednou z najkrajších barokových výzdob v Strednej Európe. Klenby chodieb a tried poukazujú na bohatú dlhoročnú tradíciu vzdelávania v týchto priestoroch. Srdcom školy je školská kaplnka. Táto historickosť prostredia a pôsobenie našich predchodcov z radov laikov v piaristickej reholi nás zaväzuje a preto sa aj my snažíme: 

1. poskytnúť deťom priestor pre oddych a relaxáciu
1. vytvoriť podmienky, aby sa deti mohli kvalitne   pripraviť na vyučovanie
1. podporovať deti k vytváraniu priateľských vzťahov s rovesníkmi, viesť ich k vzájomnej ohľaduplnosti, komunikatívnosti a empatii
1. pomáhať deťom realizovať sa v činnostiach, ktoré ich zaujímajú
1. učiť deti aktívne oddychovať
1. viesť deti k pohybovej aktivite, rozvíjať fyzickú zdatnosť a zdravú súťaživosť
1. podporovať tvorivosť detí
1. učiť deti dodržiavať čistotu a osobnú hygienu
1. učiť deti vážiť si seba a mať v úcte každého človeka
1. pomáhať si navzájom aj pomocou modlitby

1.1 Veľkosť ŠKD 

Naše ŠKD je súčasťou plnoorganizovanej základnej školy. Poskytujeme výchovu a vzdelávanie, mimo vyučovania pre približne 120 - 140 (podľa zápisu v jednotlivých rokoch) detí 1.- 5. ročníka základnej školy, zaradených do nášho ŠKD. Celkovo je v ŠKD  spravidla   6 tried.           
Priemerný počet detí v triedach je okolo 23 - 24. ŠKD je umiestnený na druhom poschodí základnej školy v triedach, v ktorých sa počas dopoludnia uskutočňuje vzdelávanie žiakov v škole. Pre potreby ŠKD nemáme vyčlenené účelové priestory.
Príležitostne navštevujeme školskú knižnicu, telocvične, ihrisko na šk. dvore a priľahlý park.
Na dobrej úrovni máme najmä didaktické hry, hračky i športové potreby.
V ŠKD poskytujeme výchovu a vzdelávanie aj  pre deti s poruchami učenia.

Výška mesačného príspevku na čiastočnú úhradu nákladov na činnosti ŠKD je určená všeobecným záväzným nariadením zriaďovateľa ŠKD. Konkrétna výška príspevku je uvedená v rozhodnutí  riaditeľa  ŠKD na príslušný školský rok.

1.2 Charakteristika detí  

V ŠKD sú deti Piaristickej základnej školy v Prievidzi. Sú medzi nimi aj deti s poruchami učenia a správania. 
Zápis do ŠKD je vždy v máji predošlého školského roka, ale pokračuje aj v priebehu septembra. V prípade potreby a voľnej  kapacity aj počas školského roka.
Odhlasovanie prebieha formou odhlasovacieho lístka.

1.3 Dlhodobé projekty, programy 

Každoročne sa aktívne zapájame a zúčastňujeme na príprave Dňa otvorených dverí, Dňa rodiny (Piarfestu), Škriatkovskej noci, výletov, modlitieb októbrového ruženca, Krížovej Cesty v pôstnom období a Korunky Božieho Milosrdenstva každý piatok, organizujeme rôzne besedy o lese, knihe a pod. Realizujeme preventívne výchovné programy, ktorých obsah je každoročne stanovený v pedagogicko-organizačných pokynoch MŠ SR.
Dlhodobo sa zapájame do prípravy sezónnych činností, realizujeme športové a prírodovedné  súťaže na miestnej úrovni, realizujeme ochutnávky zdravých jedál a zapájame sa do súťaží zdravotných hliadok. Vedieme krúžky záujmovej činnosti, veľkou mierou sa podieľame na výzdobe školy.



1.4 Spolupráca  s rodičmi, zákonnými zástupcami detí  a inými subjektmi 

Spolupracujeme najmä s rodičmi detí. Pomáhame pripravovať kultúrny program      pre rodičov a spoločné súťaže detí s rodičmi. Rodičia nám pomáhajú pri organizovaní pobytu v škole v prírode, ale aj výletov a iných aktivít.
Ďalšími subjektami, s ktorými spolupracujeme, sú: rehoľa piaristov, centrum voľného času, ostatné ŠKD v meste, Hornonitrianske osvetové stredisko, múzeum, mestská knižnica,  policajný zbor v Prievidzi, autoškoly, lesná správa, Mesto Prievidza,...
Začiatok školského roka a slávnostné otvorenie prebieha pri slávnostnej sv. omši     
v Piaristickom kostole v Prievidzi. Aj zakončenie školského roka je spojené so sv. omšou. V školskej kaplnke sa pravidelne konajú modlitby v spolupráci s pátrami piaristami. 
Pri výchove a vzdelávaní žiakov so špeciálnymi výchovno-vzdelávacími potrebami úzko spolupracujeme so školským podporným tímom (psychológ, špeciálny pedagóg              a sociálny pedagóg).




















2 VLASTNÉ CIELE A POSLANIE  VÝCHOVY 

Výchovno-vzdelávaciu činnosť budeme realizovať prostredníctvom výchovného programu „Láska je jedinou cestou do neba“ Názov aj motto programu vystihuje význam, ktorý začal realizovať sv. J. Kalazanský a ktorý nás učil, že ak dáme deťom s láskou aspoň základné praktické vzdelanie, spojené s kresťanskou výchovou, tak im vložíme do rúk chlieb a umožníme dôstojný život – pozemský i večný.
Poslaním školského klubu detí je umožniť deťom rozvíjať ich osobnostný potenciál, záujmy a vzdelávacie potreby v podporujúcom prostredí, uplatňujúcom požiadavky               na výchovu mimo vyučovania a výchovu vo voľnom čase, prostredníctvom princípov neformálneho vzdelávania.
 
2.1 Charakteristika výchovného programu 

Našimi prioritnými cieľmi výchovy a vzdelávania mimo vyučovania je umožniť každému  dieťaťu  zaradenému v ŠKD:
1. rozvíjať svoju osobnosť a zlepšovať si výchovno-vzdelávacie výsledky:
a) nenáročnou záujmovou činnosťou podľa výchovného programu ŠKD
b) samostatnou prípravou na vyučovanie
c) rozvíjaním kľúčových kompetencií  v čase mimo vyučovania podľa výchovného programu ŠKD,
1. zabezpečiť oddych a relaxáciu detí po vyučovaní v škole,
1. získavať vzťah k celoživotnému vzdelávaniu, 
1. rozvíjať individuálne záujmy a potreby,
1. podporovať inkluzívny a individualizovaný prístup vo výchove a vzdelávaní, v centre ktorého stojí dieťa, jeho osobnostný potenciál a výchovno-vzdelávacie potreby,
1. rozvíjať kompetencie k zmysluplnému tráveniu voľného času,
1. rozvíjať spôsobilosti plánovať a vyberať si vhodné činnosti na participáciu, rekreáciu  a relaxáciu,
1. rozvíjať komunikačné kompetencie,
1. rozvíjať sociálne kompetencie,
1. rozvíjať občianske kompetencie,
1. rozvíjať kultúrne kompetencie,
1. rozvíjať talent a špecifické osobnostné  schopnosti, 
1. uplatňovať a chrániť práva dieťaťa v spolupráci s rodinou, zriaďovateľom a ďalšími zainteresovanými stranami, podieľajúcimi sa na výchove,
1. dieťaťu so zdravotným znevýhodnením vykonávať výchovno-vzdelávacie, zdravotno- -rehabilitačné, reedukačné a kompenzačné činnosti,
1. posilňovať dar viery a učiť deti praktizovať ju.

Konkrétnejšie ciele sú rozpracované v jednotlivých tematických oblastiach výchovy a v pláne výchovno - vzdelávacej činnosti.

2.2 Zameranie  ŠKD

V našom ŠKD obohacujeme výchovu a vzdelávanie o regionálne prvky, o objavovanie a skúmanie pamätihodností, ktorá vyplýva aj z histórie našej školy, flóry a fauny  v regióne.
Individuálne záujmy a schopnosti detí rozvíjame aj záujmovou činnosťou v knižnici. Na základe informovaného súhlasu zákonného zástupcu dieťaťa organizujeme pobyty detí v prírode a výlety.
Výchovný program nášho ŠKD vychádza zo všeobecných cieľov a princípov výchovy a vzdelávania (zákon č. 245/2008), z kľúčových kompetencií žiaka základnej školy a z vlastnej koncepcie.
Vo výchove a vzdelávaní kladieme dôraz na celkový rozvoj osobnosti dieťaťa           po stránke vedomostnej, duchovnej, spoločenskej, kultúrnej i športovej. 
Preferujeme rozvoj samostatnosti a zodpovednosti za prípravu na vyučovanie              a za svoje konanie, aktívne využívanie voľného času a zmysluplný a všestranný rozvoj osobnosti. Režim dňa v ŠKD zohľadňuje striedanie činností, pričom rešpektuje najmä potrebu žiakov na oddych, relaxáciu, osobnostný rozvoj, uspokojovanie záujmov a pokoj pri písaní školských úloh.
     






Kvalitu výchovno-vzdelávacej činnosti chceme ďalej zvyšovať:

1. zlepšením materiálnych a priestorových podmienok na realizovanie špecifickej záujmovej činnosti,
1. orientovaním ďalšieho vzdelávania vychovávateľov na problematiku ochrany detských a ľudských práv a predchádzanie všetkým formám diskriminácie, intolerancie a prevencie šikanovania na školách,
1. podporovaním kreativity a tvorivých schopností vychovávateľov,
1. ustavičnou modlitbou za školu a žiakov, ako aj naše rodiny a priateľov školy.

2.3 Stratégie výchovno-vzdelávacej činnosti

Naše pedagogické stratégie smerujú k rozvíjaniu kľúčových kompetencií, prípadne k utváraniu nových kompetencií dieťaťa . 

Preferujeme  individuálny prístup, uplatňovanie  zážitkových aktivizujúcich metód a foriem práce, aplikovanie humanistickej výchovy (partnerský vzťah k dieťaťu, humanistické hodnotenie dieťaťa), využívanie moderných IKT, úzku spoluprácu s rodinou dieťaťa, spoluprácu s vyučujúcimi, ďalšie kontinuálne vzdelávanie vychovávateľov. Pri rozvíjaní kľúčových kompetencií uplatňujeme tieto pedagogické stratégie:


	Kľúčové kompetencie dieťaťa
	Stratégie výchovno-vzdelávacej činnosti

	Kompetencie učiť sa učiť


	1. povzbudzujeme zvedavosť a záujem detí o nové informácie, 
1. brainstormingom umožňujeme deťom vyjadriť sa a realizovať ich vlastné a vhodné nápady, 
1. prostredníctvom hier a dramatizácie  vedieme deti k sebahodnoteniu,     
1. motivujeme deti k účasti na vedomostných súťažiach, 
1. humanistickým hodnotením vytvárame podmienky pre to, aby deti mohli zažívať úspech,
1. didaktickými hrami motivujeme deti riešiť nové, neznáme úlohy a situácie,
1. podporujeme projektové učenie,

	Komunikačné kompetencie
	1. povzbudzujme deti ku vhodnej komunikácii so  spolužiakmi,   
      vychovávateľmi a inými ľuďmi v ŠKD aj mimo ŠKD,
1. individuálnym prístupom podporujeme deti pri primeranom  využívaní všetkých dostupných foriem komunikácie,
1. vysvetľujeme deťom význam  otvorenej kultúrnej komunikácie 
      (asertivita),
1. v diskusii a v rozhovore vytvárame podmienky pre prezentáciu 
a obhajobu osobných názorov (hádka),
1. povzbudzujeme kritické myslenie detí,
1. subsidiaritou pomáhame deťom samostatne riešiť jednoduché konflikty,
1. zážitkovou výchovou trénujeme deti trpezlivo a aktívne počúvať, prijímať a dávať spätnú väzbu,
1. povzbudzujeme priateľské vzťahy v oddelení aj medzi inými oddeleniami v ŠKD,

	Pracovné kompetencie
	1. motivujeme deti k samostatnosti a zodpovednosti za prípravu 
na vyučovanie, 
1. humanistickým hodnotením pomáhame deťom uvedomiť si svoje ďalšie  rozvojové  možnosti,
1. realizujeme pracovné činnosti, v ktorých si deti môžu osvojiť alebo rozvinúť jednoduché manuálne zručnosti potrebné pre praktický život, 
1. ponúkame deťom rôznorodé a zaujímavé hry a výchovno-                 -vzdelávacie činnosti a záujmové činnosti,
1. vysvetľujeme deťom základy používania IKT,

	Sociálne kompetencie
	1. individuálnym prístupom vedieme deti k rešpektovaniu školského  poriadku, 
1. v hrách vytvárame situácie, v ktorých sa deti učia pomáhať si navzájom,
1. dramatizáciou a hrami vytvárame situácie, v ktorých si deti rozvíjajú základy emocionálnej inteligencie (sebavedomie, sebariadenie, sebamotivácia), 
1. povzbudzujeme deti k efektívnej spolupráci v triede, v celej ŠKD,
1. vysvetľujeme deťom znaky šikanovania, zneužívania, týrania           a spôsoby brániť sa proti nemu,
1. individuálnym prístupom podporujeme autonómiu každého dieťaťa v skupine a učíme deti rešpektovať  úlohy skupiny,
1. v hrách učíme deti základom empatie,
1. v spoločných podujatiach, súťažiach, hrách vytvárame situácie, ktoré dieťa učia tvoriť kvalitné medziľudské vzťahy (spoločné riešenie problémov),
1. trénujeme  deti vypočuť si odlišné názory,
1. povzbudzujeme deti zdravo žiť,
1. príkladmi, modlitbou, besedou s rodičmi a rozhovorom učíme deti vážiť si prácu iných,

	Občianske kompetencie
	1. čítaním príbehu, sledovaním filmu, diskusiou pomáhame deťom orientovať sa v základných humanistických hodnotách (pravda, zodpovednosť, tolerancia, spolupráca),
1. povzbudzujme deti k participácii na vytváraní spoločných pravidiel 
v triede  a na  živote v triede a v celej ŠKD,
1. v hrách a vysvetľovaním učíme dieťa poznať a domáhať sa svojich práv kultúrnou formou,
1. rozhovorom, diskusiou, vychádzkami a exkurziami vedieme deti k prirodzenej hrdosti na kultúrne a historické pamiatky, zvyky 
a tradície,
1. vysvetľujeme deťom význam spolužitia s inými kultúram 
a náboženstvami,
1. v hrách vytvárame také situácie, ktoré deťom umožnia učiť sa rešpektovať názory ostatných ľudí,
1. vysvetľovaním, besedou s odborníkom, spoločným projektom vedieme deti k šetreniu energiami, potravinami, k triedeniu odpadu a ochrane životného prostredia,

	Kultúrne kompetencie
	1. povzbudzujeme a motivujme deti k prezentácii kultúrnych prejavov v styku s ostatnými ľuďmi, 
1. vysvetľujeme deťom základné zásady spoločenskej etikety, aktivizujeme a trénujeme ich k aplikácii v ich  každodennom živote,
1. vysvetľujeme deťom rozdiel medzi vulgárnym a kultúrnym správaním sa,
1. vychádzkami, kreslením, maľovaním, diskusiou povzbudzujeme deti hľadať krásu v bežných každodenných veciach okolo nich, 
1. ukážkami, čítaním, sledovaním videa, diskusiou poskytujeme deťom informácie o iných kultúrach a kultúrnych tradíciách a náboženstvách, vedieme deti k náboženskej tolerancii,
1. motivujeme a povzbudzujeme deti k spolupráci na pripravovaní kultúrneho podujatia v skupine, v ŠKD,
1. motivujeme deti k aktívnemu vytváraniu kultúrneho prostredia,
1. realizujeme tvorivé dielne, v ktorých deti môžu prezentovať originálne nápady, návrhy a postupy.



Dosahovanie stanovených cieľov budeme zabezpečovať individuálnym prístupom, preferovaním zážitkových metód a foriem práce, aplikovaním humanistickej výchovy, úzkou spoluprácou s vyučujúcimi, s rodinou dieťaťa a  vytváraním pozitívnej emocionálnej klímy v triede a v ŠKD.




3 KĽÚČOVÉ KOMPETENCIE DIEŤAŤA  ŠKOLSKÉHO   KLUBU 
   DETÍ

Výchovou a vzdelávaním mimo vyučovania v nadväznosti na výchovno-vzdelávaciu činnosť školy primárneho vzdelávania umožňujeme individuálny rozvoj osobnosti dieťaťa, jeho vedomostí, záujmov, základov spôsobilostí, zručností, postojov a hodnôt. Podporujeme vytváranie vzťahu k celoživotnému vzdelávaniu a k aktívnemu tráveniu voľného času. Posilňujeme jeho úctu k Bohu a rodičom. Učíme ho úcte k ľudským právam a základným slobodám, k porozumeniu a znášanlivosti, tolerancii, kultúrnym a národným hodnotám a tradíciám štátu. 
Kľúčové kompetencie sa v procese výchovno-vzdelávacej činnosti rozvíjajú a navzájom prelínajú v jednotlivých tematických oblastiach výchovy. Dieťa ich rozvíja účasťou na  záujmovej činnosti a účasťou na výchovno-vzdelávacích aktivitách. Kľúčové kompetencie dieťaťa sú výsledkom obsahu výchovno-vzdelávacej činnosti a celkového výchovno-vzdelávacieho procesu v ŠKD.

Kľúčové kompetencie chápeme ako ideálny plánovaný cieľový výstup dosahovaný systematickým a postupným výchovno-vzdelávacím procesom počas pobytu dieťaťa v ŠKD. 

	Dieťa ŠKD má osvojené tieto kľúčové kompetencie na úrovni zodpovedajúcej jeho individuálnym osobnostným možnostiam a dĺžke pobytu v ŠKD:

3.1 KOMPETENCIE UČIŤ SA UČIŤ

1. rieši nové, neznáme úlohy a situácie
1. zúčastňuje sa na vedomostných súťažiach 
1. prejavuje záujem o nové informácie

3.2 KOMUNIKAČNÉ KOMPETENCIE

1. zrozumiteľne vyjadruje a obhajuje svoj názor
1. vypočuje si opačný názor
1. rozvíja si komunikačné schopnosti v oblasti moderných IKT
1. prijíma spätnú väzbu
3.3 SOCIÁLNE KOMPETENCIE

1. vlastným postupom rieši jednoduché konflikty
1. pomenuje svoje potreby, city a pocity
1. presadzuje autonómiu a práva svojej osobnosti
1. rešpektuje každého človeka, uznáva ho ako jedinečné Božie stvorenie
1. rešpektuje úlohy skupiny
1. efektívne spolupracuje v skupine
1. uvedomuje si potreby žiakov a osôb so zdravotným znevýhodnením
1. uvedomuje si potreby ostatných žiakov
1. zvládne jednoduché stresové situácie

3.4 PRACOVNÉ KOMPETENCIE

1. prejavuje samostatnosť vo vypracovaní domácich úloh
1. plánuje a hodnotí svoje činnosti
1. prijíma nové informácie a poznatky
1. dokončí prácu
1. kultivuje svoju vytrvalosť 
1. plní si povinnosti
1. ovláda jednoduché manuálne zručnosti a samoobslužné činnosti potrebné                 pre praktický život
1. rozvíja manuálne zručnosti

3.5 OBČIANSKE KOMPETENCIE

1. uvedomuje si potrebu rešpektovania práv a slobôd iných osôb
1. uvedomuje si potrebu prijatia zodpovednosti za svoje správanie
1. je otvorený primeranému participovaniu na živote v oddelení
1. je otvorený modlitbe a úcte k Bohu
1. prejavuje úctu k rodičom a k starším osobám



3.6 KULTÚRNE KOMPETENCIE

1. pozná kultúrne pamätihodnosti regiónu
1. rozlišuje kultúrne a nekultúrne správanie
1. rešpektuje iné kultúry a zvyky
1. prijíma kultúrne podnety
1. je otvorený podieľať sa na kultúrnych podujatiach v skupine
1. ovláda základy kultúrneho správania (pozdrav, podanie ruky...)
1. kultivuje svoj talent



















4 FORMY VÝCHOVY A VZDELÁVANIA

Dochádzka dieťaťa do ŠKD je pravidelná alebo nepravidelná, počas plnenia povinnej školskej  dochádzky v primárnom vzdelávaní základnej školy.
Výchovu mimo vyučovania v ŠKD uskutočňujeme poldennou formou týždenného, zvyčajne štvorročného výchovno-vzdelávacieho pôsobenia v čase pred a po pobyte dieťaťa  na vzdelávaní v škole v triede ŠKD, v ktorej  je najviac 26 detí. 
Výchovu mimo vyučovania realizujeme pravidelnými, priebežnými a príležitostnými činnosťami v triede alebo v rámci ŠKD:

1. v oddychovej a relaxačnej činnosti, v ktorej je zahrnutá záujmová činnosť 
1. vo výchovno-vzdelávacej činnosti  podľa výchovného programu 
1. v príprave na vyučovanie a vzdelávacej činnosti 

Vychovávatelia v kresťanskom duchu uplatňujú predovšetkým zážitkové, aktivizujúce a motivačné metódy a formy práce, spolupracujú s rodinou dieťaťa a s pedagogickými zamestnancami školy. Vo výchovno-vzdelávacej činnosti preferujú oddychové, rekreačné, záujmové činnosti a zážitkové vzdelávanie. 
Základnou organizačnou formou výchovy a vzdelávania v ŠKD je individuálna alebo skupinová výchovno-vzdelávacia aktivita v triede ŠKD.
           








5 VÝCHOVNÝ JAZYK

Výchovný jazyk v školskom klube detí je štátny jazyk Slovenskej republiky             - slovenský jazyk 






















6 TEMATICKÉ OBLASTI VÝCHOVY 

Obsahovú dimenziu výchovy mimo vyučovania repezentujú tri piliere: personalizácia, inklúzia a subjektívna pohoda, ktoré sú obsiahnuté v tematických oblastiach výchovy.
Výchovu a vzdelávanie mimo vyučovania realizujeme v týchto výchovných oblastiach:
1. Komunikácia a práca s informáciami - KPI
2. Sebarozvoj a svet práce - SSP
3. Zdravie a subjektívna pohoda - ZSP
4. Spoločnosť a príroda - SP
5. Kultúra a umenie - KU
Tematické oblasti v sebe zároveň obsahujú ďalšie oblasti výchovy najmä: rozumovú,  mravnú, náboženskú, ekologickú, telesnú výchovu, výchovu k rodičovstvu a dopravnú výchovu.        
Tematické oblasti výchovy sú kompatibilné so vzdelávacími oblasťami základného vzdelávania:
- TOV Komunikácia a práca s informáciami je kompatibilná so vzdelávacími oblasťami:
	- Jazyk a komunikácia
	- Matematika a práca s informáciami
- TOV Sebarozvoj a svet práce je kompatibilná so vzdelávacou oblasťou:
	- Človek a svet práce
- TOV Zdravie a subjektívna pohoda je kompatibilná so vzdelávacou oblasťou:
	- Zdravie a pohyb
- TOV Spoločnosť a príroda je kompatibilná so vzdelávacími oblasťami:
	- Človek a spoločnosť
	- Človek a príroda
- TOV Kultúra a umenie je kompatibilná so vzdelávacou oblasťou:
	- Umenie a kultúra

Výchovno-vzdelávací proces realizujeme tak, že obsah jednotlivých výchovno-         -vzdelávacích činností aplikujeme integrovane vo viacerých výchovných oblastiach              a v záujmovej činnosti  naraz, čo nám umožňuje efektívne a komplexne rozvíjať osobnosť detí. Preferujeme prepojenosť jednotlivých oblastí výchovy najmä pri rozvoji osobnosti dieťaťa v oblasti jeho samostatnosti, spolupráce, komunikácii a uspokojovaní individuálnych záujmov.
Kľúčové kompetencie a osobnosť dieťaťa rozvíjame prostredníctvom realizácie nižšie uvedených hlavných (vyšších) výchovno-vzdelávacích cieľov. Ich plnenie budeme  dosahovať realizovaním nižších, špecializovanejších a konkrétnejších cieľov v jednotlivých výchovných oblastiach a aktivitách . 
Konkrétne špecializované ciele uvádzame v pláne výchovno-vzdelávacej činnosti.

6.1 CHARAKTERISTIKA A CIELE TEMATICKÝCH OBLASTÍ VÝCHOVY
6.1.1 Komunikácia a práca s informáciami
- verbálna a neverbálna komunikácia, virtuálna komunikácia, efektívna komunikácia, budovanie digitálnej stopy, riešenie konfliktov, aktívne počúvanie, prezentačné zručnosti, kritické myslenie, riešenie problémov, vyhľadávanie a detegovanie informácií (fakty, argumenty, názor, pocit, hoax), objektivita a subjektivita interpretácií, komparácia informácií, overovanie informácií, čitateľská gramotnosť, matematická a digitálna gramotnosť.
	
	
Ciele tematickej oblasti výchovy Komunikácia a práca s informáciami - KPI


	1.
	Osvojovať si schopnosti prezentačných zručností, diskutovať, obhajovať vlastné názory s využitím analytických zručností a kritického myslenia.

	2.
	Vyjadrovať názory ústnou aj písomnou formou v súlade s komunikačnou situáciou, v rôznom komunikačnom prostredí.

	3.
	Vyjadrovať svoje myšlienky v materinskom aj cudzom jazyku, pracovať s knihou, tvoriť texty rôznych štýlov, tvoriť vlastné texty, pochopiť funkcie písanej reči a porozumieť významu textu.

	4.
	Aplikovať informatickú kultúru založenú na rešpektovaní právnych a etických zásad používania IKT a mediálnych produktov.

	5.
	Používať kritické a analytické myslenie pri poznávaní nebezpečenstva internetu a online prostredia (dostupnosť informácií, strata súkromia, otvorenosť k ľuďom).

	6.
	Rozvíjať jazykové a komunikačné zručnosti s ohľadom na čistotu jazykového prejavu, rozvoja slovnej zásoby a gramatickej správnosti vyjadrovania.

	7.
	Osvojovať si komunikačnú etiku.

	8.
	Využívať matematické myslenie a logické operácie v každodennom živote a štúdiu.



6. 1. 2  Sebarozvoj a svet práce - SSP

- personalizácia (priestor pre objavovanie a definovanie seba), sebadôvera, sebapoznávanie  (kto som, kým sa chcem stať, o čom snívam), manažment času, sebadisciplína, pevná vôľa, budovanie „mojej značky“ (prezentovanie seba), mäkké zručnosti (tímová spolupráca, kooperácia, asertivita, tvorivé myslenie, empatia), riešenie konfliktov, správne sa rozhodovať, vyjednávanie, atraktivita povolaní, nové pracovné pozície, digitalizácia a informatizácia.



	
	
Ciele tematickej oblasti výchovy Sebarozvoj a svet práce - SSP


	1.
	Prejavovať podnikavosť, iniciatívnosť, tvorivosť a prirodzenú zvedavosť pri poznávaní sveta okolo seba.

	2.
	Osvojovať si zručnosti riešiť konflikty, vyjadrovať svoje postoje a názory na primeranej úrovni empatie a aserivity.

	3.
	Zapájať sa úspešne do bežného života rozvíjaním zručností finančnej gramotnosti.

	4.
	Aplikovať metakognitívne stratégie pri postupoch vlastného učenia sa.

	5.
	Využívať vlastné záujmy na podporu sebarealizácie a voľby povolania.

	6.
	Aplikovať zručnosti kooperácie a spolupráce ako člen tímu, sociálnej skupiny.

	7.
	Nadobúdať pracovné zručnosti v rôznych oblastiach ľudskej činnosti.

	8.
	Byť zodpovedný za pracovné úlohy – dokončiť začatú prácu.

	9.
	Vytyčovať si jednoduché osobné ciele.

	10. 
	Rozumieť významu osobnej zodpovednosti za vykonanú prácu.

	11.
	Rozvíjať základy manuálnych a technických zručností.

	12.
	Získavať základy zručností potrebných pre praktický život.

	13.
	Získať základné zručnosti v tvorbe jednoduchých projektov.













6. 1. 3 Zdravie a subjektívna pohoda - ZSP
	
- fyzické zdravie, duševné zdravie, zdravý životný štýl, životospráva, šport, cvičenie, režim dňa, motivácia, ašpirácie, túžby, postoje, názory, sila prítomného okamihu, prežívanie svojej pozície (člena tímu, skupiny ako časť rastu, života), subjektívna pohoda ako schopnosť bytia bez strachu, úzkosti, nežiť v obrane, pocit šťastia  (čo ma robí šťastným, čo mi prináša radosť), pocit spokojnosti (zmysel života), skutočný život a virtuálna realita.



	
	
Ciele tematickej oblasti výchovy Zdravie a subjektívna pohoda - ZSP


	1.
	Vykonávať činnosti zodpovedajúce svojmu osobnému potenciálu v oblasti pohybových aktivít, športu a telesnej výchovy.

	2.
	Dosahovať duševnú rovnováhu prostredníctvom kompenzácie duševného a fyzického zaťaženia školského vyučovania pohybovými aktivitami.

	3.
	Získať informácie o zdravom životnom štýle a uspokojiť svoje fyzické potreby (spánok, strava, pohyb, odpočinok) vo svojom dennom režime.

	4.
	Využívať svoje osobné záujmy na vlastnú sebarealizáciu a relaxáciu.

	5.
	Využívať svoj talent a nadanie na vyjadrovanie svojej životnej spokojnosti.

	6.
	Mať pozitívny vzťah k pohybovým aktivitám a športu s ich pravidelným začlenením    do denného režimu.

	7.
	Získať informácie o situáciách ohrozujúcich zdravie a vedieť poskytnúť prvú pomoc    na veku primeranej úrovni. Poznať dôležité linky pomoci.

	8.
	Upevňovať hygienické zásady, návyky základných sebaobslužných činností, poznať kultúru stolovania a aplikáciu zásad slušného správania v praxi.

	9.
	Prejaviť prosociálne zručnosti pri sebapoznávaní, riešení emočných problémov, mať schopnosť zvládnuť vlastné pozitívne a negatívne emócie, riešiť kvalitu vzťahov s rodičmi, spolužiakmi, učiteľmi/vychovávateľmi.

	10.
	Získať správne návyky držania tela a mať kultivovaný pohybový prejav.

	11.
	Nadobudnúť odolnosť a zdravé sociálne návyky ako prevenciu pred rizikovým správaním.












6. 1. 4 Spoločnosť a príroda - SP

- hodnoty v spoločnosti, sloboda, demokracia, práva a povinnosti, ľudské práva, sociálne znevýhodnené (vylúčené) skupiny, inkluzívny prístup k životu (prijatie druhého za partnera, spoločníka, spolutvorcu), medziľudské vzťahy, tolerancia, akceptácia, rešpektovanie, dialóg, konsenzus, kompromis, lojalita, trvalo udržateľný rozvoj, planéta Zem, vesmír, globálne problémy ľudstva.



	
	
Ciele tematickej oblasti výchovy Spoločnosť a príroda - SP


	1.
	Utvrdzovať etické správanie, prijímanie odlišností, občianske postoje a zručnosti ako trvalé aspekty občianskej spoločnosti.

	2.
	Spolurozhodovať o živote v skupine.

	3.
	Rozvíjať základy zručností sebahodnotenia, sebariadenia, sebamotivácie a empatie.

	4.
	Kultivovať kultúrne návyky a vyjadrovanie sa.

	5.
	Vedieť samostatne a kriticky riešiť jednoduché konflikty. 

	6.
	Upevňovať vlastné poznanie a aplikáciu spoločenských, kultúrnych a právnych noriem v správaní voči okoliu.

	7.
	Diskutovať o mediálne aktívnych skupinách, ktoré spochybňujú demokratické hodnoty a propagujú extrémizmus v rôznych oblastiach (napr. youtuberi, influenceri propagujúci nežiadúce postoje a názory v rozpore s demokratickými hodnotami a spoločenskými normami).

	8.
	Aplikovať prírodovedné vedomosti a formulovať argumenty na podporu rozhodnutí a odporúčaní súvisiacich so spoločenskými alebo globálnymi výzvami.

	9.
	Demonštrovať zásady environmentálneho prístupu k životnému prostrediu.

	10.
	Rozvíjať abstraktné myslenie smerujúce k pochopeniu podstaty témy                          a aj experimentovanie a bádanie.

	11.
	Zapájať sa do výberu a realizácie dobrovoľníckych aktivít.














6. 1. 5 Kultúra a umenie - KU
 
- kultúrne dedičstvá (tradície, zvyky, obyčaje), rozmanitosť a vplyv iných kultúr, národná hrdosť, vlastenectvo, Slovensko (moja krajina), náboženstvá, výchova ku katolíckemu náboženstvu, národnostné menšiny, umenie (výtvarné, hudobné, literárno–dramatické), sebavyjadrenie cez umenie.



	
	
Ciele tematickej oblasti výchovy Kultúra a umenie - KU


	1.
	Aplikovať podnety moderného výtvarného umenia, podnety inšpirované dejinami umenia, podnety architektúry, podnety fotografie, podnety videa a filmu, podnety elektronických médií, podnety dizajnu a remesiel, podnety speváckej a inštrumentálnej činnosti, podnety iných oblastí poznávania sveta pri vlastnom experimentovaní, rozvíjaní tvorivosti a kreativity postavených na vlastnom zážitku a skúsenosti.

	2.
	Nadobudnúť interkultúrne kompetencie a uvedomovať si vzájomný vplyv rôznych kultúr na Slovensku v kontexte histórie a súčasnosti.

	3.
	Rozvíjať talent a špecifické schopnosti.

	4.
	Rozvíjať základy tvorivých schopností a zručností.

	5.
	Objavovať krásu v bežnom živote.

	6. 
	Prejavovať pozitívny vzťah k jednoduchej estetickej úprave prostredia.

	7.
	Využívať rôzne formy umenia (hudobné, výtvarné, dramatické, tanečné) na vlastné sebavyjadrenie, originálne reflexie skutočnosti, schopnosti kritického čítania a interpretácie.

	8.
	Prejavovať vzťah k ľudovým tradíciám, ochrane a poznávaní kultúrneho dedičstva, poznávaniu kultúrnych hodnôt umenia.

	9.
	Využívať pri komunikácii a interakcii s ľuďmi poznatky o kultúrach, náboženstve a tradíciách národnostných menšín žijúcich na Slovensku.

	10.
	Vnímať umenie a kultúru na základe súčasných kultúrnych procesov a aktuálnych problémov, chápať význam estetických faktorov a estetickej činnosti v každodennom živote, význam umenia v živote jednotlivca a spoločnosti.

	11.
	Rozvíjať poznanie seba ako euroobčana v oblasti kultúry, využívať skúsenosti muzeálnej a galerijnej pedagogiky.

	12.
	Rozvíjať a prehlbovať základy viery a  vzťah k Bohu.

	13.
	Učiť deti pomáhať druhým a konať dobré skutky.

	14.
	Viesť deti k prijatiu sviatosti Eucharistie. 




       

7 VÝCHOVNÝ PLÁN  

1. Vychovávatelia projektujú výchovno -vzdelávaciu činnosť tak, aby sa v priebehu dňa striedal odpočinok a relax so vzdelávaním (príprava na vyučovanie), či záujmovými a výchovno- vzdelávacími aktivitami.
1. V jednom oddelení je najviac 26 detí. Vychovávatelia projektujú činnosti tak, aby uspokojovali záujmy a rozvíjali schopnosti všetkých detí, takže reálny počet vzdelávacích aktivít bude vyšší ako minimálne vymedzený.
1. Príprava na vyučovanie - hlavným cieľom je rozvíjať efektívne spôsoby učenia sa, rozvíjať autonómnosť pri príprave na vyučovanie, získať nové poznatky a informácie z rôznych zdrojov, získať vzťah k celoživotnému vzdelávaniu.






















8 PERSONÁLNE ZABEZPEČENIE

Požadovaným vzdelaním pre výkon funkcie vychovávateľ v ŠKD je stredná pedagogická škola alebo vysokoškolské vzdelanie I. alebo II. stupňa (najmä odbor vychovávateľstvo a príbuzné pedagogické vedy). 100 % vychovávateľov spĺňa kvalifikačné a odborné predpoklady. 100 % vychovávateľov sa príležitostne zúčastňuje ďalšieho vzdelávania a sebavzdelávania, zameraného na inováciu výchovno-vzdelávacieho procesu a využívanie zážitkových metód práce.
Vychovávatelia ovládajú špecifické zručnosti ako: tvorivé dielne, trénerstvo kolektívnych športov a hra na hudobný nástroj. Každoročne sa podieľajú na príprave vystúpení detí na celoškolské kultúrne a športové podujatia. Využívame služby špeciálneho pedagóga, psychológa i sociálneho pedagóga, ktorí sú zamestnancami školy, najmä              pri výchove a vzdelávaní detí s poruchami učenia, ako aj duchovné služby pátrov piaristov.




















9 MATERIÁLNO - TECHNICKÉ A PRIESTOROVÉ PODMIENKY

ŠKD má svetlé a čisté priestory. Na kultúre vzhľadu a výzdobe priestorov sa čiastočne  podieľajú deti ŠKD a vychovávatelia.
Na odpočinkové činnosti využívame pohovky v každej triede, koberce a vankúšiky.
Priestory pre nerušenú prípravu žiakov na vyučovanie a realizáciu záujmovej činnosti sú dostatočné, avšak niektoré veľmi malé.  
Pre pohybové aktivity môžu deti využívať vonkajší športový areál (viacúčelové ihrisko),  telocvične v priestoroch školy – malú aj veľkú.
Vedomosti, schopnosti a zručnosti si deti rozvíjajú prípravou na vyučovanie, podujatiami v knižnici a činnosťou vo výchovno-vzdelávacích a oddychových  aktivitách .
Praktické zručnosti a schopnosti si môžu deti osvojovať a rozvíjať záujmovou činnosťou v rôznych záujmových krúžkoch, ktoré navštevujú v popoludňajších hodinách. 
ŠKD má vyhovujúce hygienické podmienky. Máme vyhradený priestor na prezúvanie. Deti majú pridelené skrinky s policami a vešiakom na odkladanie obuvi a šatstva a sociálne zariadenia na poschodí pri triedach. Vo všetkých triedach je umývadlo s pitnou vodou, deti obedujú v jedálni pod dohľadom vychovávateľov a dozor konajúceho učiteľa. Režim dňa zohľadňuje právo detí na odpočinok, relaxáciu, nerušenú prípravu na vyučovanie               a na záujmovú činnosť.
Vychovávatelia majú samostatnú zborovňu.
Materiálne vybavenie pre výchovno-vzdelávaciu činnosť je nedostatočné, ale záujem školy je riešiť ho, najmä čo sa týka spotrebného materiálu (výkresy, farby, lepidlá, tvorivý materiál a pod.).
ŠKD má bezbariérový prístup. 









10 PODMIENKY PRE ZAISTENIE BEZPEČNOSTI A OCHRANY 
     ZDRAVIA PRI VÝCHOVE 

Bezpečnosť a ochranu zdravia pri výchove zabezpečujeme základným poučením detí o bezpečnosti a ochrane zdravia pri práci v škole, v ŠKD, na ihrisku, v telocvični                a na vychádzkach, ktoré realizujú vychovávatelia pri nástupe detí do ŠKD a neskôr im ho permanentne pripomínajú.
V ŠKD je zabezpečená nepretržitá starostlivosť a dohľad na deti pred vyučovaním a po vyučovaní. Osvetlenie tried a vykurovanie priestorov je dostatočné. Vetranie miestností je dostatočné.
Priestory ŠKD sú vybavené primeraným sedacím a pracovným nábytkom. Deti majú celodenný prístup k pitnej vode.
Čistota a hygiena prostredia je na dobrej úrovni.
Vybavenie ŠKD je nedostatočné najmä:
- v nedostatku účelových priestorov pre relaxáciu a odpočinok detí. Prostredie školských tried nevytvára vhodnú klímu             pre relaxáciu, oddych detí a zážitkovú výchovu a vzdelávanie.
V prípade úrazu máme veľmi dobrú dostupnosť k prvej pomoci. Telefónne čísla rodičov detí máme uvedené v prihlasovacích lístkoch detí, založených v osobných spisoch (uložených v uzamykateľnej skrinke), ale i v elektronickej podobe formou portálu Edupage. Lekárnička prvej pomoci je umiestnená v zborovni ŠKD. Všetci vychovávatelia absolvovali školenie prvej pomoci. V ŠKD a v škole platí prísny zákaz fajčenia vo všetkých objektoch.
Pravidelnosť kontrol BOZP v ŠKD a odstraňovanie ich nedostatkov zabezpečuje riaditeľ  školy externým bezpečnostným a požiarnym technikom.     









  11 VNÚTORNÝ SYSTÉM  KONTROLY  A  HODNOTENIA DETÍ

Pri hodnotení dieťaťa budeme sledovať jeho úroveň dosahovania očakávaných výstupov v jednotlivých oblastiach výchovy (kompetencie žiaka).
V hodnotení dieťaťa rešpektujeme zmeny v jeho osobnostnom vývoji (otvorenosť hodnotenia) a právo dieťaťa na omyl. Dieťa učíme sebahodnoteniu a sebakontrole.
Pri hodnotení detí uplatňujeme tieto indikátory:
1. Školský poriadok ŠKD, v ktorom sme po dohode s rodičmi                        a vychovávateľmi určili pravidlá správania sa detí v ŠKD, ich práva         a povinnosti .
2. Pravidlá spolužitia v triede ŠKD, ktoré si spoločne určuje vychovávateľ        s deťmi svojho oddelenia.
3. Úroveň schopností a zručností dieťaťa.
Pri hodnotení detí aplikujeme metódy individuálneho prístupu, povzbudenia, pozorovania, rozhovoru, aktivizácie a úzkej spolupráce s rodičmi detí. Výsledky špeciálnych osobných pohovorov s rodičmi evidujeme v písomnej forme v osobnom spise detí.
Rešpektujeme právo dieťaťa na omyl.

Nástroje hodnotenia:
· spätná väzba od rodičov,
· spätná väzba od učiteľov,   
· pozorovanie detí pri činnosti,
· hodnotenia na podporu disciplíny.










12 VNÚTORNÝ SYSTÉM KONTROLY A HODNOTENIA
      ZAMESTNANCOV

Vnútorný systém kontroly pedagogických zamestnancov v našom ŠKD orientujeme predovšetkým na zvyšovanie kvality výchovno-vzdelávacej činnosti, najmä na plnenie:
· cieľov , ktoré sme si stanovili  vo výchovnom programe ŠKD
·  ďalších operatívnych alebo dlhodobých úloh.
Hodnotenie ŠKD zameriavame najmä na hodnotenie a zlepšovanie podmienok a kvality všetkých činností ŠKD .
 	Využívame najmä :
· permanentné sebahodnotenie činnosti vychovávateľov, 
· motivačný rozhovor, spojený s vyhodnotením plánu osobného profesijného rastu              – s vedením školy,
· hodnotenie klímy a atmosféry v triede ŠKD,
· analýzu výsledkov detí, ktoré vychovávateľ usmerňuje (dodržiavanie školského  poriadku ŠKD, zodpovednosť v písaní úloh, správanie a prejavy detí, schopnosť participácie, spôsob uspokojovania záujmov  a pod.),
· analýzu plánu výchovno-vzdelávacích činností vychovávateľa v triede jeho detí (pestrosť, zastúpenie všetkých oblastí výchovy, frekvencia, nádväznosť), 
· hodnotenie výsledkov vychovávateľov v oblasti ďalšieho vzdelávania, uplatňovania inovačných metód práce, aplikovania špecifických zručností a tvorby projektov,
· vzájomné hodnotenie vychovávateľov – vzájomné hospitácie, 
· spätnú väzbu od detí, 
· spätnú väzbu od rodičov,
· hodnotenie verejnosťou, zriaďovateľom, školskou inšpekciou.












13 POŽIADAVKY NA KONTINUÁLNE VZDELÁVANIE
     PEDAGOGICKÝCH ZAMESTNANCOV

Zameranie a ciele nášho výchovného programu ako aj  analýza súčasného stavu ďalšieho vzdelávania vychovávateľov ukazuje potrebu orientácie sa ďalšieho vzdelávania vychovávateľov najmä na metódy zážitkovej výchovy, na problematiku netradičných, nenáročných, relaxačných  a záujmových činností, ochranu detských a ľudských práv a predchádzanie všetkým formám diskriminácie a intolerancie.


Kontinuálne vzdelávanie vychovávateľov budeme zabezpečovať :
1. umožňovaním rozvoja zručností vychovávateľov potrebných pre vyššie uvedený okruh kontinuálneho vzdelávania,
2. sprostredkovaním najnovších poznatkov z metodík výchovy jednotlivých oblastí výchovy a neformálneho vzdelávania,
3. rozvíjaním špecifických zručností vychovávateľov nevyhnutných pre vedenie svojej triedy a záujmových činností,
4. pripravovaním vychovávateľov pre prácu s modernými IKT,
5. podnecovaním tvorivosti vychovávateľov.

Uvedené vzdelávania zabezpečíme činnosťou metodického združenia vychovávateľov, prizývaním odborných lektorov priamo do ŠKD a účasťou vychovávateľov na vzdelávaní mimo sídla ŠKD.  
Program práce metodického združenia a plán ďalšieho vzdelávania vychovávateľov sú uvedené v prílohe plánu  práce školy na príslušný školský rok.











PRÍLOHA Č. 1

METÓDY A FORMY VÝCHOVNEJ PRÁCE

Záujmové vzdelávanie, ktoré prebieha v našom ŠKD, prebieha predovšetkým vlastnou činnosťou detí, ich komunikáciou s okolím a získavaním vlastných skúseností. Všetko je založené na priamych zážitkoch z činností, vychádzajúcich čiastočne z individuálnej voľby, detskej zvedavosti, potreby zamestnávať sa a baviť sa s ostatnými.
Program je naplňovaný formou pravidelnej činnosti (individuálna, kolektívna, skupinová práca), ponukou odpočinkových a spontánnych aktivít.

Metódy používané pri spontánnej, neriadenej činnosti:
· pozorovanie, získavanie skúseností prežívaním,
· experimentovanie,
· hra, individuálna práca,
· vlastná tvorba, aktivizujúce hry,
· práca vo dvojici, v skupine, partnerská „výuka“,
· samostatné a skupinové riešenie problémov,
· hodnotenie, sebahodnotenie.

Metódy používané pri riadenej činnosti:
· rozprávanie, dramatizácia, vychádzka,
· vyhľadávanie informácií, riešenie problémových situácií,
· rozhovor, diskusia, komunikácia v kruhu,
· prezentácia výsledkov a ďalšie...

Formy práce pri spontánnej činnosti:
· odpočinok, čítanie kníh a časopisov,
· tematické hry (domov, rodina, škola doprava...),
· konštruktívne hry so stavebnicou,
· stolné hry, skladanie obrázkov,
· voľné kreslenie, omaľovánky, doplňovačky,
· dramatizácia rozprávky.










Formy práce pri činnosti riadenej:
· vychádzky s pozorovaním,
· technické práce s rôznymi druhmi materiálu,
· ročné práce s využitím rôznych výtvarných techník,
· besedy,
· práce s knihou,
· súťaživé hry, didaktické hry,
· hudobne pohybové hry,
· TV chvíľky,
· športové hry,
· výukové programy na PC.
































PRÍLOHA Č. 2

VÝCHOVNÉ OSNOVY
Komunikácia a práca s informáciami
	VVČ
	Obsah
	Metódy, formy

	Verbálna komunikácia.
	Správne verbalizovať svoje myšlienky, názory, postoje. 
Aktívne viesť rozhovor, počúvať partnera (účastníkov) v rozhovore (rozhovoroch).
Dbať na správnu výslovnosť a spisovný jazyk.
Aktívne a spontánne nadväzovať rečový kontakt s inými osobami.

	Individuálny prístup, vysvetlenie, rozhovor, motivácia, aktivizácia,
tréning, artikulačné techniky,
hodnotenie.



	Neverbálna komunikácia.
	Osvojiť si neverbálnu komunikáciu, jej znaky. 
Vedieť používať neverbálnu komunikáciu, vedieť ju čítať.
- haptika, posturika, kinezika, gestika, mimika, proxemika.

	Individuálny prístup, motivácia, povzbudenie, rozhovor, hranie rolí, dramatizácia, sociálne hry, hry    na presadzovanie sa.


	Komunikácia činom.
	Kreslenie schém a náčrtov popri verbálnom prejave.

	Individuálny prístup, vysvetlenie, motivácia, aktivizácia.

	Komunikácia v digitálnej podobe.
	Písanie správ, článkov, mailov v digitálnej podobe.
- virtuálne stretnutia, videohovory, rozhovory, držanie hlavnej myšlienky.

	Individuálny prístup, vysvetlenie, motivácia, aktivizácia, hranie rolí, hry na presadzovanie sa.


	Negatívne vplyvy digitálnej komunikácie.
Digitálna gramotnosť.
	Vedieť využívať informačno – komunikačné technológie a internet na vyhľadávanie, organizovanie, hodnotenie a komunikáciu informácií v rozličných digitálnych formátoch.
- nástrahy komunikácie        na internete, predvídavosť, analytické myslenie, kritické myslenie.
	Vysvetľovanie, rozhovor, práca s internetom, prednáška, beseda,
tréning.

	Konflikty.
	Konštruktívne riešenie konfliktov.
Efektívna komunikácia konfliktov.

	Vysvetľovanie, rozhovor, beseda,
hranie rolí.

	Komunikačná etiketa.
	Poznať a dodržať základné pravidlá vedenia dialógu.
- komunikácia v rôznom prostredí, v rôznych podmienkach, rôznych ľudí.
- zlá komunikácia verzus dobrá (kvalitná) komunikácia,
argumentácia verzus protiargumentácia.

	Vysvetľovanie, rozhovor, motivácia, hranie rolí, sociálne hry.


	Čítať a porozumieť prečítanému – čitateľská gramotnosť.

	Vedieť so získanými informáciami pracovať. 
Vedieť pracovať s knihou.
- porozumenie čítanému (hovorenému), vytvorenie vzťahu k čítaniu, čitateľské návyky, vyhľadávanie explicitných informácii (konkrétnych slov, slovných spojení) v texte, hľadanie súvislostí medzi získanými informáciami (na základe prečítania viacerých viet), analýza a syntéza, dedukovanie.

	Individuálny prístup, vysvetlenie
motivácia, aktivizácia, tréning, čítanie s otázkami, hodnotenie.

	Matematická gramotnosť.
	Použitie matematických vedomostí v rôznych situáciách, rôznymi spôsobmi.
Správne zaobchádzať s číslami, tvarmi, dátami a vyhodnocovať ich.
Hlbšie porozumenie číslam a tvarom, hľadanie súvislostí a možných riešení.
	Komunikácia, uvažovanie a argumentácia, navrhnutie stratégií riešenia problému, použitie matematických nástrojov.






Sebarozvoj a svet práce
	VVČ
	Obsah
	Metódy, formy

	Kultivovať základné hygienické návyky.
	Sebaobsluha, poriadok na stole, v šatni, umývanie rúk, vetranie, telovýchovné chvíľky.

	Individuálny prístup, vysvetlenie,
motivácia, aktivizácia, tréning, hodnotenie.

	Vedieť samostatne si vytyčovať jednoduché osobné ciele.
	Sebahodnotenie, poznávanie rôznych profesií, úcta          ku každému povolaniu, dodržiavanie  denného režimu vývoj ľudského života: detstvo, dospelosť, orientácia v čase - minulosť, prítomnosť, budúcnosť.

	Individuálny prístup, motivácia,
povzbudenie, rozhovor, hranie rolí,
sociálne hry, hry na presadzovanie sa, vychádzka, exkurzia.


	Rozumieť významu osobnej zodpovednosti     za vykonanú prácu.
	Príprava na vyučovanie, splnenie úlohy, presnosť        a čistota práce.
	Individuálny prístup, rozhovor, tréning, projekt, vysvetlenie, hodnotenie, hry na dôveru, vlastná práca. 


	Vedieť   spolupracovať    so skupinou.
	Kladný vzťah k spolužiakom, hrdosť na spoločný výsledok práce.

	Individuálny prístup, motivácia, kooperačné hry, spoločné podujatia, besiedka, súťaž.

	Rozvíjať základy  manuálnych a technických zručností.
	Práca s rôznym materiálom, netradičné pracovné postupy, zhotovenie darčeka, rozvoj jemnej motoriky, manipulačné zručnosti, 
spolupráca,  vytváranie.

	Individuálny prístup, povzbudenie, vysvetlenie, aktivizácia, tvorivá dielňa, záujmový krúžok, vlastná práca, výstava prác, besiedka.

	Získavať základy zručností potrebných pre praktický život.
	Varenie, pečenie, studené jedlo, poriadok v herni           a v triede, seba obslužné činnosti.
	Individuálny prístup, tréning, povzbudenie, aktivačné hry,
vlastná práca, výstava, besiedka.

	Získať základné zručnosti v tvorbe jednoduchých projektov.
	Maska na karneval, kalendár triedy, návrh oddychového kútika v triede.

	Individuálny prístup, vysvetlenie,
povzbudenie, brainstorming,
tvorivá dielňa, kooperačné hry,
vlastná práca, prezentácia.





Zdravie a subjektívna pohoda
	VVČ
	Obsah
	Metódy, formy

	Rozvíjať schopnosť  relaxovať pravidelným cvičením a pohybom.
	Prechádzka, bicyklovanie, lyžovanie, plávanie, cvičenie v telocvični, pingpong, kolektívne športové  hry.

	Individuálny prístup, motivácia, povzbudenie, aktivizácia, tréning.

	Pochopiť škodlivosť fajčenia, alkoholu a iných drog.
	Čo je nikotín, fajčenie, alkohol  a zdravie, civilizačné choroby. 
	Individuálny prístup, vysvetlenie,
film, beseda s odborníkom,
výtvarná ilustrácia prežitku, súťaž.


	Pochopiť význam pravidelného pohybu a cvičenia.
	Otužovanie, relaxačné cvičenie, skupinové hry, netradičné športové disciplíny.

	Individuálny prístup, vysvetlenie,
motivácia, povzbudenie, aktivizácia, tréning.

	Rozvíjať športový talent a schopnosti.
	Záujmová činnosť, futbal, basketbal, stolný tenis.
	Individuálny prístup, motivácia,
povzbudenie, aktivizácia, súťaž.



























Spoločnosť a príroda
	VVČ
	Obsah
	Metódy, formy

	Obhajovať si svoj názor.
	Asertivita,  asertívne správanie, jednoduché techniky. 

	Vysvetlenie, povzbudenie, hranie rolí, aktivačné hry,                     hry na presadzovanie.

	Vypočuť si opačný názor.
	Vedenie rozhovoru, diskusia, dialóg, monológ.

	Vysvetlenie, tréning, aktivačné hry, hranie rolí a dramatizácia.

	Spolurozhodovať o živote v skupine.
	Spolupráca, zodpovednosť, vytváranie pozitívnej klímy v triede, dodržiavanie škol. poriadku ŠKD, moje povinnosti.

	Individuálny prístup, motivácia, aktivizácia, kooperačné hry,
hry na dôveru, hranie rolí.

	Rozvíjať základy zručností sebahodnotenia, sebariadenia, 
sebamotivácie a empatie.
	Emócie (prečo sme nahnevaní), silné a slabé stránky osobnosti, trpezlivosť, upokojenie sa, ako zvládnuť hnev, pozitívne myslenie, ako pochopiť iných, sebaúcta.

	Individuálny prístup, vysvetlenie,
povzbudenie, dramatizácia, hranie rolí, hry na úprimnosť, vciťovanie.

	Prejavovať  úctu k rodičom, starším. 
	Moja rodina, čo je domov, vlastné zážitky, rozprávanie o domove, prejavy úcty k ľuďom, čo je tolerancia.

	Individuálny prístup, film, rozprávka, hranie rolí,                hry na vciťovanie.

	Prejavovať ohľaduplnosť k osobám so zdravotným postihnutím.
	Život so zdravotným postihnutím, čo je predsudok, vzťah k handicapovaným deťom.

	Individuálny prístup, vysvetlenie, film, rozprávka, hry na vciťovane, hranie rolí.

	Pochopiť význam dodržiavania ľudských práv a základných slobôd.
	Práva dieťaťa, ľudské práva, šikanovanie, čo je diskriminácia, moje práva, tvoje práva, vychádzanie s ostatnými bez násilia.

	Individuálny prístup, vysvetlenie,
brainstorming, hry riešiace konflikty, hry na dôveru,            hry na presadzovanie.

	Posilniť základy hrdosti k národnej a štátnej príslušnosti.
	Slovensko v Európe, Slovensko vo svete, úspechy slovenských športovcov, umelcov.
	Individuálny prístup, vysvetlenie, výtvarná práca, tvorivá dielňa, film a rozprávka.

	Kultivovať  kultúrne návyky a vyjadrovanie sa.
	Pozdrav, podanie ruky, požiadanie, odmietnutie, oslovenie, stolovanie.

	Individuálny prístup, vysvetlenie
tréning, hranie rolí, dramatizácia, kurz.

	Využívať všetky dostupné formy komunikácie.
	Práca s počítačom, komunikácia s internetom, práca v textovom a grafickom editore.

	Individuálny prístup, brainstorming, tréning, vlastná práca, prezentácia, riešenie úloh.

	Rozlíšiť kultúrne  a nekultúrne prejavy v správaní sa.
	Vulgarizmy, slang, gestá, neformálna komunikácia,
vychádzanie s ostatným     bez násilia.

	Individuálny prístup, vysvetlenie,
tréning, aktivačné hry, hranie rolí.

	Vedieť samostatne  a kriticky  riešiť jednoduché  konflikty.
	Čo je konflikt, z čoho konflikt vzniká, správanie, ktoré podporuje konflikt, správanie, ktoré konfliktu predchádza.

	Individuálny prístup, vysvetlenie,
hry riešiace konflikt, hranie rolí, dramatizácia.

	Pomenovať znaky harmonickej a problémovej rodiny.
	Deľba práce v rodine, vlastné zážitky, problémy v rodine, život detí v rozvrátenej rodine, moja pomoc v rodine.

	Individuálny prístup, hranie rolí, dramatizácia, sociálne hry, výtvarná práca, film, rozprávka.

	Pochopiť základné princípy  ochrany životného prostredia.
	Pozorovanie prírody, pozorovanie zmien v prírode, šetrenie energiami, vodou, tematická rozprávka.

	Individuálny prístup, vysvetlenie,
ekologické hry.

	Rozvíjať  zručnosti pri jednoduchej činnosti         na tvorbe a ochrane životného prostredia.
	Starostlivosť o izbové kvety, čistenie prírody a okolia ŠKD, zber papiera, triedenie odpadu, využitie odpadu,
zber prírodnín.

	Individuálny prístup, vysvetlenie,
motivácia, aktivizácia, prezentácia.

	Pochopiť význam dodržiavania  základných zásad zdravej výživy.

	Podstata zdravia, zodpovednosť za svoje zdravie, príčiny ochorenia, racionálna strava, potravinová pyramída.


	Individuálny prístup, vysvetlenie, aktivizácia, hranie rolí, dramatizácia, film, rozprávka,
beseda s lekárom, súťaž.

	Poznať základné princípy zdravého životného štýlu.



	Stravovacie návyky, pitný režim, striedanie práce s odpočinkom, prvá pomoc, obliekanie podľa ročných období.
	Individuálny prístup, vysvetlenie, aktivizácia, hranie rolí, dramatizácia, film, rozprávka,
beseda s lekárom, súťaž.









































Kultúra a umenie
	VVČ
	Obsah
	Metódy, formy

	Posilniť úctu  ku kultúrnym  hodnotám v blízkom okolí.
	Poznávanie okolia: mestský úrad, železničná stanica, kaplnka, kino, galéria, rastliny, živočíchy a príroda v obci  a  v regióne, ľudové tradície a zvyky, povesti, názvy ulíc, miestne noviny, história a dnešok.

	Individuálny prístup, vysvetlenie
aktivizácia, ukážka, film, rozprávka,  výtvarná práca, výstava prác, dramatizácia, súťaž, vychádzka.

	Rozvíjať základy vzťahu    k umeniu.
	Hudba, výtvarné umenie, tanec, záujmová činnosť, nácvik programu.
	Motivácia, ukážka, povzbudenie,
návšteva kultúrneho podujatia.

	Rozvíjať  talent a špecifické schopnosti.
	Netradičné výtvarné techniky, hudobné činnosti, športové činnosti.

	Individuálny prístup, motivácia, povzbudenie, brainstorming, výstava prác, súťaž.

	Rozvíjať základy tvorivých schopností  a zručností.
	Záujmová činnosť, príprava kultúrneho vystúpenia.
	Individuálny prístup, motivácia, povzbudenie, aktivizácia, brainstorming, prezentácia, výstava prác.


	Prejavovať pozitívny vzťah   k jednoduchej estetickej úprave prostredia.
	Úprava triedy, netradičné ozdoby, úprava zovňajšku. 
	Individuálny prístup, motivácia, povzbudenie, brainstorming, aktivizácia, tvorivá dielňa.

	Podieľať sa na príprave kultúrnych podujatí v skupine.
	Veľká noc, Deň matiek, úcta k starším, vianočný program.
	Individuálny prístup, motivácia, povzbudenie, aktivizácia, dramatizácia, besiedka.

	Objavovať a vnímať krásu v bežnom živote.
	Tematická vychádzka, pozorovanie zmien, audio nahrávka, rozprávka, vlastná skúsenosť.
	Individuálny prístup, povzbudenie,
pozorovanie, ilustrácia zážitku.












Príprava na vyučovanie
	Výchovno - vzdel. cieľ
	Obsah
	Metódy, formy

	Rozvíjať autonómnosť      v  príprave  na vyučovanie.
	Domáce úlohy.
	Individuálny prístup, tréning
motivácia, vysvetlenie,
zábavné didaktické hry.


	Rozvíjať efektívne spôsoby učenia sa.
	Techniky učenia, ako sa učiť, rozvíjanie vedomostí, čítanie textu, reprodukcia príbehu.
	Individuálny prístup, motivácia, povzbudenie, motivačné hodnotenie, modelové situácie, prezentácia.


	Získavať nové poznatky a informácie.
	Práca s informačnými zdrojmi, čítanie s porozumením, práca s encyklopédiou, slovníkom, sebavzdelávanie.
	Individuálny prístup, aktivizácia, brainstorming, riešenie nových úloh, prezentácia.

	Rozvíjať získané poznatky.
	Rozvíjanie slovnej zásoby, jazykolamy, zmyslové hry, doplňovačky, didaktické hry.
	Individuálny prístup.





PRÍLOHA Č.3



JESEŇ

· poznávanie priestorov a okolia školy
· oboznámenie sa s režimom školy, školským poriadkom ŠKD, krúžkovou činnosťou
· vychádzka do prírody
· kreatívne výtvarné techniky - téma JESEŇ
· zdravé a nezdravé potraviny
· športové aktivity na jeseň
· návšteva výstavy jesenných plodov podľa ponuky organizácií
· práce s opadanými listami a rôznym prírodným materiálom
· spoluorganizovanie a účasť na októbrových ružencových modlitbách, mesiac úcty           k Panne Márii
· jesenné kúzlenie na školskom dvore
· mesiac úcty k starším - zhotovenie darčekov pre starých rodičov
· ochutnávka darov zeme, poďakovanie za úrodu
· športová súťaž v skákaní na švihadlách
· šarkaniáda
· Advent, Pamiatka zosnulých



 ZIMA

· prvá pomoc
· zábavné popoludnia v snehu, stavby zo snehu
· posedenie pri bylinkových čajoch, poznávanie liečivých rastlín
· pomoc pri vianočnej výzdobe tried a chodieb
· výroba vianočných ozdôb
· pečenie a zdobenie medovníkov
· Vianoce u nás a vo svete
· zima v prírode
· Mikulášske radosti
· nácvik piesní so zimnou tematikou
· vytvorenie vianočnej atmosféry
· zimné športy - stavanie snehuliaka, korčuľovanie, stavanie iglu
· zvýšená starostlivosť o zdravie, hygienické náviky, obliekanie
· výroba valentínok - darčeky radosti
· triedne karnevaly, výroba masiek na fašiangové obdobie


JAR

· tematické vychádzky zamerané na pozorovanie zmien v prírode
· spoznávanie kvetov a zvierat v našom okolí
· Marec - mesiac knihy - besedy o knihách, čitateľské súťaže, ilustrácie, beseda                 so spisovateľom,...
· návšteva knižníc, motivovanie detí k využívaniu a poznaniu literatúry, záujmu o čítanie
· radostná podpora zážitkového učenia školskou knižnicou
· jarné upratovanie, úprava okolia školy
· Apríl - mesiac lesov
· zameranie na dopravnú výchovu
· príprava Veľkej Noci - modlitby v pôste, výroba veľkonočnej výzdoby
· modlitby v kostole - Pobožnosť Krížovej cesty
· zužitkovanie odpadového materiálu pri vytváraní nového a užitočného výrobku
· Erko popoludnie - erko tance na školskom dvore
· Piar trojboj - športové súťaže
· oslava Dňa rodiny - zapojenie sa do Piarfestu
· pitný režim - nenič svoje múdre telo



LETO

· oslava MDD - súťaživé hry
· športové podujatia zamerané na otužovanie, dostatočný pobyt na čerstvom vzduchu
· stavanie pieskových hradov
· starostlivosť o čistotu okolia ŠKD
· Deň otcov - darček pre ocka
· triedne výlety
· hodnotenie celoročnej práce

